Tartu Ülikooli majandusteaduskond

Tartu Ülikooli majandusteaduskond on Tartu Ülikooli üks instituut.

Teaduskond alustas iseseisvana tegevust 1. jaanuaril 1938.Pisut teaduskonna ajaloost (vaadatud 13.11.2014) 1. jaanuarist 2016 kuulub majandusteaduskond Tartu Ülikooli sotsiaalteaduste valdkonda. 

Teaduskonna õppetöö toimub valdavalt Delta õppehoones.

 Ajalugu 
Eesti NSV RKN määrusega 09.10.1940 sai Tartu Ülikooli ametlikuks nimeks Tartu Riiklik Ülikool (TRÜ). 28. septembril 1940 viidi Eesti NSV Ülemnõukogu Presiidiumi seadlusega Tartu Ülikooli majandusteaduskond Tallinna Tehnikaülikooli juurde. Vastavalt 1940 kinnitatud Tartu Riikliku Ülikooli ajutisele põhikirjale oli TRÜ-s kuus teaduskonda: arsti-, ajaloo-keele-, matemaatika-loodus-, õigus-, põllumajandus- ja loomaarstiteaduskond.

1954. aastal toodi Tallinnast Tartusse üle Tallinna Polütehnilise Instituudi kaubandusökonoomika eriharu üle 60 statsionaarse ja 79 kaugõppe üliõpilasega. Sellest moodustati kaubandusökonoomika kateeder dotsent Karl-Feliks Sauksi juhtimisel. Hiljem lisandusid ka teised kateedrid. Administratiivselt kuulus majandusteaduskond õigusteaduskonna juurde, moodustades õigus-majandusteaduskonna. 1962. aastal eraldati majandusteaduskonnale koosseisuline prodekaani koht ja 1. septembrist 1968 moodustati omaette majandusteaduskond. 

1968. aastal eraldus õigusteaduskonnast TRÜ majandusteaduskond. Majandusteaduskonna esimene dekaan oli Valner Krinal. Majandusteaduskonnas olid harud: tööstuskaupade tundmine, kaubanduslik raamatupidamine, majandusküberneetika, rahandus ja krediit. 

Üldteoreetilised ja üldmajanduslikud ained olid kõigil erialadel ühised, kitsam spetsialiseerumine algas vastavate erikursustega 3. õppeaastal.

TRÜ MT raamatupidajad-projekteerijad tegelesid metodoloogiliste küsimustega, kavandasid informatsiooni liikumise ja töötlemise skeeme. Raamatupidajad-mehhanisaatorid töötlesid projekteerijate koostatud skeemide kohaselt kogutud ja kontrollitud informatsiooni elektronarvutitel või analüütilistel arvutusmasinatel ning raamatupidajad-analüütikud tegid järeldusi masinatest saadud tulemuste alusel.

TRÜ MT kaubandusökonoomika erialal õpiti tundma kaubanduse olemust ja selle osa sotsialistlikus majanduses, kaubanduse organiseerimise ja planeerimise süsteemi, käsitleti kaubafondide hankimise ja jaotamise korda, kaubanduse materiaalset baasi, majandusliku informatsiooni hankimise ja arvestuse korda, töö organiseerimise ja tasustamise teoreetilisi aluseid, hindade kujundamise mehhanismi, selle iseärasusi. 

TRÜ MT tööstus- ja toidukaupade tundjate ettevalmistus tugines põhijoontes samadele üldteoreetilistele õppeainetele, mida õpetati ökonomistidele, kuid kaubatundjate õppekavas oli mitmesuguste üldainete kõrval tähtsal kohal ka keemia ja füüsika. 

TRÜ MT  rahanduse ja krediidi erialal oli võimalik õppetöö käigus spetsialiseeruda neljal kitsamal erialal: 1) rahandus (riigieelarve); 2) tööstuse rahandus; 3) krediteerimine; 4) kapitaalmahutuste finantseerimine ja krediteerimine.

TRÜ MT majandusküberneetika erialal õpetati spetsialiste rahvamajanduse planeerimiseks ja juhtimiseks kasutatavaile elektronarvutitele. Õppeaeg vältas 5 aastat ning selle aja jooksul said üliõpilased majandusliku ettevalmistuse kõrval ka matemaatilise kooli. Matemaatiliste ainete (programmeerimine, tõenäosusteooria ning matemaatiline statistika) kõrval oli õppekavas ka sissejuhatus majandusküberneetikasse, sotsialistliku laiendatud taastootmise mudelid, matemaatilised meetodid ja mudelid tähtsamate rahvamajandusharude planeerimisel jne. Õppeajal õpiti tundma ka arvutusmasinaid ning neil töötamistMajandusteaduskond, TRÜ: Tartu Riiklik Ülikool, EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr 11, 4. aprill 1969.

 Vaata ka 
 Majandusteaduskonna dekaanid, professorid, õppejõud

 Viited 

 Välislingid 
 Tartu Ülikooli majandusteaduskonna koduleht
Majandusteaduskond. Lõpetajad 1975, TRÜ: Tartu Riiklik Ülikool : EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr 30, 1. juuli 1975

Majandusteaduskond
Majandusteaduskond
Kategooria:Eesti majandus